**Oifigeach Tionscadail Gaelbhratach (Bunscoileanna)**

Fáiltíonn Gael Linn roimh iarratais don phost thuasluaite. Beidh an té a cheapfar freagrach as reáchtáil scéim Gaelbhratach ar leibhéal na bunscoile.

**Príomhdhualgais an Phoist:**

-      Cruinnithe agus ceardlanna a eagrú leis na scoileanna a roghnófar, idir cheardlanna faoi riaradh na scéime agus cheardlanna ar mhúineadh na Gaeilge do na múinteoirí

-       Tuairiscí a chur ar fáil faoi dhul chun cinn an tionscadail agus freastal ar chruinnithe coistí éagsúla de réir mar is gá

-       Tacú leis na scoileanna trí spreagadh a thabhairt do na múinteoirí agus smaointe cruthaitheacha a roinnt leo

-       Áiseanna tacaíochta, nó eolas faoi áiseanna a chur ar fáil ar líne

-       An suíomh gréasáin agus an blag a choinneáil chun dáta

-       Plé a dhéanamh le baill foirne ó pháirtithe leasmhara chun go mbeidh said oilte mar is ceart agus iad i mbun cuairteanna ar scoileanna

-       Monatóireacht a dhéanamh ar obair na scoileanna chun a chinntiú go bhfuiltear ag cloí le spriocdhátaí agus tacú leo de réir mar is cuí

-       Feidhmiú faoi threoir ón gCoiste Náisiúnta chun an scéim a chur chun cinn

-       Na socruithe cuí a dhéanamh chun ócáidí bronnta a eagrú

-       Comhoibriú leis an Oifigeach Tionscadail ar an dara leibhéal agus baill eile foirne

- Ábhar suimiúil, cruinn agus tarraingteach a chruthú do na meáin shóisialta

**Riachtanais don Phost:**

* Sárchaighdeán Gaeilge, idir labhairt agus scríobh
* Tiomantas don Ghaeilge agus taithí ábhartha maidir lena cur chun cinn
* Scileanna láidre idirphearsanta agus cumarsáide
* Scileanna maithe eagrúcháin, ar a n-áirítear scileanna ríomhaireachta
* Láncheadúnas tiomána agus teacht ar charr
* Cumas obair le foireann agus as a stuaim féin araon

**Critéir Inmhianaithe**

* Cur amach ar Canva, Photoshop srl.
* Tuiscint mhaith ar na meáin shóisialta
* Scileanna cur i láthair

Beidh an post lonnaithe i gCeannáras Gael Linn i mBaile Átha Cliath ach beidh cuid mhaith taistil i gceist. Tuarastal ar raon Oifigeach Feidhmiúcháin (€27,707 go €48,358).

**Spriocdháta le haghaidh iarratais: 25 Meán Fómhair**.

Foirm iarratais ar fáil ó: Máire Harris, Gael Linn, 35 Sráid an Dáma, Baile Átha Cliath 2. Teil 01-6751200 maireh@gael-linn.ie